嚴祟天首主持KCON做足準備功夫 流行韓文獲多位韓星激讚
韓國首席娛樂公司CJ ENM今年3月30日(星期六)至31日(星期日),假香港亞洲國際博覽館舉辦全球最大規模、以K-POP為中心的韓流文化慶典「KCON HONG KONG 2024」,當中Meet & Greet 環節由精通多國語言的嚴崇天(阿天)擔任主持。
阿天當初知道有機會參與全球最大型的韓流文化音樂慶典,心情既緊張又興奮,他表示:「興奮嘅係,今次係第一次喺香港舉行KCON,可以同咁多K-pop頂流藝人同台演出,當然開心,緊張嘅係,知道要用大量韓文主持,所以都要做足準備功課,搵韓國嘅韓文老師補課!」
而主持KCON HONG KONG紅地毯部分,基本上同所有有份參與嘅歌手、組合同台,包括aespa、WayV、ATEEZ、VIVIZ、Highlight、Sistar19等等,阿天以韓文直接與韓星們交流及玩遊戲,孝琳@Sistar19 仲大讚阿天韓文講得好!
由於阿天經常主持韓星Fan Meeting同演唱會,所以部分藝人已經不是第一次見面,不少韓星都認得阿天,包括Teb@WayV、VIVIZ,梁耀燮@Highlight更是第三次合作,發展出一定程度的默契。
雖然阿天因為在第一日活動太落力而導致聲沙,但仍無損他的專業表現,他表示:「今次我主持嘅紅地毯同Meet & Greet官方都有直播,可以榮登KCON官方直播嘅畫面,我都覺得好叻!仲有網友send返比我添!但當然都好擔心自己做得唔夠好啦!特別係第二日聲沙比較嚴重,所以都要食類固醇頂硬上!但一切都值得!」精通多種外語的他,更做埋泰星活動主持,相當厲害。